L 21/8
DA
Den Europæiske Unions Tidende
31.1.2022
(54)
ICES bemærkede i 2019, at fangsterne af sild (Clupea harengus) i afsnit 3a bør være så tæt på nul som muligt, da fangst af vårgydende sild i den vestlige del af Østersøen ville være uundgåelig uden yderligere område- eller tidsbegrænsning i sildefiskeriet.
De seneste oplysninger fra ICES viser den stigende sammenblanding af vårgydende sild i den vestlige del af Østersøen med nordsøsild i Skagerrak og Nordsøen, hvor størstedelen af fangsterne af vårgydende sild i den vestlige del af Østersøen nu forekommer i Skagerrak og i mindre grad i den østlige del af Nordsøen.
(55)
I det aftalte protokollat fra de bilaterale konsultationer mellem Unionen og Norge om Skagerrak forpligter Unionen sig til at begrænse sine faktiske fangster i Skagerrak til 969 ton, mens Norge indvilligede i at overføre mindst 95 % af sin kvote til Nordsøen for at beskytte vårgydende sild i den vestlige del af Østersøen.
Det foreslås derfor at begrænse de samlede fangster fra C (HER/03A.)- og D (HER/03A-BC)-flåderne for de relevante medlemsstater ved at tilføje en fodnote med en særlig betingelse til TAC-tabellerne for disse kvoter, samtidig med at kvoteniveauet i tabellerne opretholdes for at afspejle den relative stabilitet og regulere den dermed forbundne fleksibilitet mellem områder.
For Norges vedkommende vil de maksimale faktiske fangster, der kan finde sted i Unionens farvande i ICES-afsnit 3a, svare til 167 ton (5 % af landets kvote).
(56)
I henhold til punkt 13.11 i det aftalte protokollat fra de bilaterale konsultationer mellem Unionen og Norge om Skagerrak bør Norge og Unionen kunne fiske op til 100 % af deres sildekvote i Skagerrak i Nordsøen for at beskytte vårgydende sild i den vestlige del af Østersøen.
I afventning af afslutningen af de bilaterale konsultationer med Det Forenede Kongerige for 2022, kunne det den 20. december ikke bekræftes, at fleksibiliteten mellem områder ind i Det Forenede Kongeriges farvande for 2022 for HER/03A ville blive opretholdt.
Det er derfor nødvendigt at gøre det klart, at fleksibilitet mellem områder ind i Det Forenede Kongeriges farvande ikke vil finde anvendelse i de relevante fodnoter for C-flåderne, før Unionen og Det Forenede Kongerige er nået til enighed om en sådan fleksibilitet i de bilaterale konsultationer mellem disse to parter.
(57)
I punkt 13.12 i det aftalte protokollat fra de bilaterale konsultationer mellem Unionen og Norge om Skagerrak meddelte Unionen, at det havde til hensigt at anvende en vis fleksibilitet i Nordsøområderne 4a og 4b svarende til EU's andel på 5,7 % af A flådeniveauet eller 21 038 ton.
(58)
Unionen afholdt hvert år bilaterale konsultationer med Færøerne om udveksling af kvoter og gensidig adgang for 2022.
Disse konsultationer ledte i 2021 ikke til indgåelsen af en aftale.
(59)
I henhold til artikel 498, stk.
2, i handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (12) (»handels- og samarbejdsaftalen«) skal Unionen og Det Forenede Kongerige årligt afholde konsultationer med henblik på senest den 10. december hvert år at nå til enighed om TAC'erne for det følgende år for de bestande, der er opført i bilag 35 til handels- og samarbejdsaftalen.
I henhold til handels- og samarbejdsaftalens artikel 499, stk.
2, skal parterne, hvis der ikke nås til enighed om sådanne TAC'er senest den 20. december, fastsætte foreløbige TAC'er.
(60)
De bilaterale konsultationer med Det Forenede Kongerige blev afsluttet den 21. december.
Dette var for sent til, at resultatet kunne medtages i denne forordning, eftersom den bør finde anvendelse fra den 1. januar 2022.
Rådet bør derfor under fuld overholdelse af De Forenede Nationers havretskonvention og kyststaternes rettigheder og forpligtelser samt deres højhedsområde og jurisdiktion fastsætte foreløbige TAC'er, der skal fiskes i EU-farvande og internationale farvande og farvande, som tredjelande giver EU-fiskerfartøjer adgang til.
Resultatet af konsultationerne i medfør af handels- og samarbejdsaftalens artikel 498, jf. den skriftlige protokol undertegnet den 21. december 2021, bør afspejles i en ændring af denne forordning, som bør vedtages hurtigst muligt.
(61)
De foreløbige TAC'er bør have til formål at give EU-operatører retssikkerhed og sikre fortsat bæredygtigt fiskeri, indtil en sådan ændring er vedtaget.
(12) EUT L 149 af 30.4.2021, s. 10.